stanford-oval/wikipedia huggingface dataset:
พระโมฆราชเถระ

| พระโมฆราชเถระ> ข้อมูลทั่วไป |
| --- | --- |
ชื่อเดิม: โมฆราชมาณพ
สถานที่เกิด: เมืองสาวัตถี
วิธีบวช: เอหิภิกขุอุปสัมปทา
สถานที่บรรลุธรรม: ปาสาณเจดีย์
เอตทัคคะ: ผู้ทรงจีวรเศร้าหมอง
ฐานะเดิม
ชาวเมือง: สาวัตถี
วรรณะเดิม: พราหมณ์
การศึกษา: จบไตรเพท
หมายเหตุ
อดีต 1 ใน 16 ศิษย์ของพราหมณ์พาวรี
 สถานีย่อยพระพุทธศาสนา
พระโมฆราชเถระ เป็นศิษย์ของพราหมณ์พาวรีที่ถูกส่งมาทูลถามปัญหาทั้ง 16 ต่อพระพุทธเจ้า ณ ปาสาณเจดีย์ โดยมีอชิตมาณพเป็นหัวหน้าคณะศิษย์ทั้ง 16 ของพราหมณ์พาวรี ต่อมาทั้งหมดได้บรรลุธรรมและอุปสมบทเป็นพระภิกษุในพระพุทธศาสนา เป็นผู้มีส่วนสำคัญในการช่วยพระพุทธเจ้าเผยแพร่พระพุทธศาสนา โดยนับเนื่องในพระอสีติมหาสาวก 80 องค์สำคัญของพระพุทธศาสนา พระโมฆราชเถระนั้น เมื่อบรรลุธรรมแล้วท่านมีใจยินดีในการครองจีวรเศร้าหมอง ด้วยเหตุนี้พระพุทธเจ้าจึงยกย่องท่านว่าเป็นเอตทัคคะเลิศกว่าภิกษุทั้งหลายในด้าน ผู้ทรงจีวรเศร้าหมอง
ประวัติ

พระโมฆราช เกิดในตระกูลพราหรมณ์ ชาวเมืองสาวัตถี เมื่อมีอายุพอสมควรแก่การศึกษาศิลปะวิทยาตามประเพณีพราหมณ์ จึงได้ไปฝากตัวเป็นศิษย์ของพราหมณ์พาวรี ผู้เป็นปุโรหิตที่ปรึกษาของพระเจ้าปเสนทิโกศลต่อมา พราหมณ์พาวรี เบื่อหน่ายชีวิตการครองเรือน จึงได้กราบทูลลาพระเจ้าปเสนทิโกศล ออกบวชเป็นชฎิล บำเพ็ญพรตตามประเพณีพราหมณ์ ตั้งสำนักอยู่ที่ริมฝั่งแม่น้ำโคธาวารี ระหว่างเมืองอัสสกะและเมืองอาฬกะ ตัวเองเป็นเจ้าสำนักและเป็นอาจารย์ใหญ่ทำหน้าที่ทั้งรับและอบรมสั่งสอนไตรเพทแก่ศิษย์ทั่วไป โมฆราชมาณพ พร้อมกับเพื่อศิษย์อีกหลายคนได้ออกบวชติดตามด้วยพราหมณ์พาวรี แม้จะบวชเป็นฤๅษีชฎิลเช่นเดียวกับตระกูลกัสสปะ 3 พี่น้อง แต่คนทั่วไปก็นิยมเรียก “พราหมณ์พาวรี” อยู่เช่นเดิม ไม่นิยมเรียกว่า “ชฎิล” เหมือนตระกูลกัสสปะทรงสอบการตรัสรู้
เมื่อเจ้าชายสิทธัตถะ ผู้เป็นพระราชโอรสของพระเจ้าสุทโธทนศากยราชา ผู้ครองนครกบิลพัสดุ์ เสด็จออกบรรพชาได้ตรัสรู้พระอนุตรสัมมาสัมโพธิญาณแล้วเที่ยวสั่งสอนเวไนยสัตว์ให้เกิดศรัทธาเลื่อมใสออกบวชประพฤติพรหมจรรย์ ติดตามพระองค์มากมาย พราหมณ์พาวรีได้ทราบข่าวเป็นลำดับ แต่ก็ยังเคลือบแคลงใจในการตรัสรู้ขององค์พระสัพพัญญโคดมเจ้า จึงตั้ง ปัญหาขึ้น 16 หมวด แล้วมอบให้ศิษย์ 16 คน นำไปกราบทูลถามพระบรมศาสดา ซึ่งขณะนั้นประทับอยู่ที่ปาสาณเจดีย์ แคว้นมคธ และโมฆราชมาณพก็เป็นหนึ่งในจำนวนศิษย์เหล่านั้น อชิตมาณพ ผู้เป็นหัวหน้าได้พาคณะศิษย์อีก 15 คน คือ
ติสสเมตเตยยะ
ปุณณกะ
เมตตคู
โธตกะ
อุปสีวะ
นันทกะ
เหมกะ
โตเทยยะ
กัปปะ
ชตุกัณณี
ภัทราวุธะ
อุทยะ
โปสาละ
ปิงคิยะ และ
โมฆราช
รวมทั้งสิ้นจำนวน 16 คน พากันไปเข้าเฝ้า พระบรมศาสดาเพื่อทูลถามปัญหา ณ ปาสาณเจดีย์แห่งหนึ่ง   
กราบทูลถามปัญหาเป็นคนที่ 15
ในบรรดามาณพทั้ง 16 คนนั้น โมฆราชมาณพ นับว่าเป็นผู้มีปัญญาดีกว่ามาณพทั้ง หมด จึงคิดที่จะทูลถามปัญหาเป็นคนแรก แต่เห็นว่าอชิตมาณพอยู่ในฐานะเป็นหัวหน้าผู้นำมา จึงเปิดโอกาสให้ถามเป็นคนแรก เมื่ออชิตะ ทูลถามจบแล้ว โมฆราชมาณพ ปรารถนาจะถาม เป็นคนที่ 2 แต่พระพุทธองค์ตรัสห้ามว่า “ดูก่อนโมฆราช ท่านจงรอให้มาณพคนอื่น ๆ ถามก่อนเถิด”
เมื่อมาณพคนอื่น ๆ ถามไปโดยลำดับถึงคนที่ 8 โมฆราชมาณพ ก็แสดงความประสงค์ จะทูลถามเป็นคนที่ 9 พระพุทธองค์ก็ตรัสห้ามไว้อีกครั้ง จนถึงลำดับคนที่ 14 ผ่านไปแล้ว
ปัญหาของโมฆราชมาณพ

โมฆราชมาณพ จึงได้มีโอกาสทูลถามเป็นคนที่ 15 โดยกราบทูลถามว่า
“ข้าแต่พระองค์ผู้เจริญ โลกนี้ก็ดี โลกอื่นก็ดี พรหมโลกกับทั้งเทวโลกก็ดี ย่อมไม่ ทราบความเห็นของพระองค์ เหตุดังนั้น จึงมีปัญหามาถึงพระองค์ ผู้มีปรีชาญาณเห็นล่วงสามัญชนทั้งปวงอย่างนี้ ข้าพระพุทธเจ้า จะพิจารณาเห็นโลกอย่างไร มัจจุราชคือความตายจึงจะไม่แลเห็น คือ จักไม่ตามทัน พระเจ้าข้า”
พระบรมศาสดา ตรัสพยากรณ์ว่า
“ดูก่อนโมฆราช ท่านจงมีสติพิจารณาดูโลกโดยความเป็นของว่างเปล่า ถอนความเห็นว่าตัวของเราเสียทุกเมื่อเถิด ท่านจะข้ามล่วงมัจจุราชเสียได้ด้วยอุบายนี้ท่านพิจารณาเห็นโลกอย่างนี้แล้ว มัจจุราชคือความตายจักแลไม่เห็น”
เมื่อพระบรมศาสดา ตรัสพยากรณ์ปัญหาของโมฆราชมาณพ จบลงแล้วโมฆราชมาณพ พร้อมด้วยชฎิลทั้งหมด ได้บรรลุพระอรหัตผลสิ้นอาสวกิเลสทุกคนเว้นแต่ปิดคิยมาณพผู้เดียวเพราะมัวแต่คิดถึงอาจารย์พราหมณ์พาวรีผู้เป็นลุง จึงได้เพียงญาณหยั่งเห็นในธรรมเท่านั้น มาณพทั้ง 16 คน กราบทูลขออุปสมบท พระพุทธองค์ประทานด้วยวิธีเอหิภิกขุอุปสัมปทา ได้เป็นพระภิกษุในพระพุทธศาสนา พร้อมบาตรและจีวรอันสำเร็จด้วยบุญฤทธิ์ ส่วนพระปิงคิยเถระกราบทูลลากลับไปแจ้งข่าวแก่พราหมณ์พาวรี แสดงธรรมตามที่พระพุทธ องค์ทรงแก้ปัญหาทั้ง 16 ข้อ ให้ฟังแล้วยังพราหมณ์พาวรี ให้บรรลุธรรมาพิสมัยชั้นเสขภูมิ พระโมฆราชนั้น เมื่ออุปสมบทแล้วปรากฏว่าท่านเป็นผู้มักน้อยสันโดษยินดีเฉพาะการ ใช้สอยจีวรที่เศร้าหมอง 3 ประการ คือ 1. ผ้าเศร้าหมอง 2. ด้ายเย็บผ้าเศร้าหมอง 3. น้ำย้อมผ้าเศร้าหมอง ด้วยเหตุนี้ พระพุทธองค์จึงทรงยกย่องท่านในตำแหน่งเอตทัคคะ เป็นผู้เลิศกว่าภิกษุ ทั้งหลายในทาง ผู้ยินดีในจีวรเศร้าหมอง
บั้นปลายชีวิต

ในคัมภีร์ทางพระพุทธศาสนาไม่ระบุว่าท่านดับขันธปรินิพพานที่ใด แต่ท่านคงดำรงขันธ์อยู่พอสมควรแก่กาลจึงดับขันธปรินิพพาน
ดูเพิ่ม

พระอสีติมหาสาวก
พาวรีพราหมณ์
แหล่งข้อมูลอื่น

เว็บไซต์ 84000
เว็บไชต ธรรมะ เกตเวย์ เก็บถาวร 2009-04-15 ที่ เวย์แบ็กแมชชีน
| ด ค กเอตทัคบุคคล (ในศาสนาของพระโคตมพุทธเจ้า) |
| --- | --- | --- |
| ภิกษุ |  พระอัญญาโกณฑัญญะ  พระอุรุเวลกัสสปะ  พระสารีบุตร  พระมหาโมคคัลลานะ  พระปุณณมันตานีบุตร  พระกาฬุทายี  พระนันทะ  พระราหุล  พระอุบาลี  พระภัททิยกาฬิโคธาบุตร  พระอนุรุทธะ  พระอานนท์  พระโมฆราช  พระปิณโฑลภารทวาชะ  พระมหากัจจายนะ  พระสีวลี  พระโสณกุฏิกัณณะ  พระมหากัสสปะ  พระราธเถระ  พระลกุณฏกภัททิยเถระ  พระทัพพมัลลบุตร  พระพากุละ  พระวักกลิ  พระมหากัปปินะ  พระอุปเสนะ  พระขทิรวนิยเรวตะ  พระสุภูติ  พระพาหิยะ  พระวังคีสะ  พระโสณโกฬิวิสะ  พระโสภิตะ  พระนันทกะ  พระกังขาเรวตะ  พระมหาปันถกะ  พระจูฬปันถกะ  พระกุณฑธานะ  พระรัฐปาละ  พระกุมารกัสสปะ  พระมหาโกฏฐิตะ  พระสาคตะ  พระปิลินทวัจฉะ  |  |
| ภิกษุณี |  พระมหาปชาบดีโคตมีเถรี  พระเขมาเถรี  พระอุบลวรรณาเถรี  พระปฏาจาราเถรี  พระนันทาเถรี  พระธรรมทินนาเถรี  พระโสณาเถรี  พระสกุลาเถรี  พระภัททากุณฑลเกสาเถรี  พระภัททกาปิลานีเถรี  พระภัททากัจจานาเถรี  พระกีสาโคตมีเถรี  พระสิงคาลมาตาเถรี  |  |
| อุบาสก |  ตปุสสะ ภัลลิกะ  อนาถบิณฑิกเศรษฐี  จิตตคฤหบดี  หัตถกคฤหบดี  พระเจ้ามหานามะ  อุคคคฤหบดี  อุคคตคฤหบดี  สูรอัมพัฏฐอุบาสก  ชีวกโกมารภัจจ์  นกุลบิดาคฤหบดี  |  |
| อุบาสิกา |  นางสุชาดา  นางวิสาขา  นางขุชชุตตรา  นางสามาวดี  นางอุตตรานันทมารดา  พระนางสุปปวาสา  นางสุปปิยา  นางกาติยานี  นางกาฬีกุรรฆริกา  นางนกุลมารดาคหปตานี  |  |
| ดูเพิ่ม |  พระอสีติมหาสาวก  เอตทัคคะ  |  |
พระจูฬปันถกเถระ

พระจูฬปันถก หรือ พระจูฬปันถกเถระ, พระจุลลปันถกะ  เป็นชาวเมืองราชคฤห์ แคว้นมคธ เป็น 1 ในพระอสีติมหาสาวก ของพระพุทธเจ้า
พระจูฬปันถก เป็นน้องชายของพระมหาปันถก ท่านบวชตามการสนับสนุนของพี่ชาย เมื่อแรกบวชท่านเป็นคนมีปัญญาทึบมาก ไม่สามารถท่องมนต์หรือเข้าใจอะไรได้เลย จึงทำให้ท่านถูกพระพี่ชายของท่านขับไล่ออกจากสำนัก เมื่อพระพุทธเจ้าทราบความจึงได้ให้ประทานผ้าเช็ดพระบาทสีขาวบริสุทธิ์ให้ท่านไปลูบ จนในที่สุดท่านพิจารณาเห็นว่าผ้าขาวเมื่อถูกลูบมีสีคล้ำลง จึงนำมาเปรียบกับชีวิตของคนเราที่ไม่มีความยั่งยืน ท่านจึงได้เจริญวิปัสสนาและบรรลุเป็นพระอรหันต์เพราะสิ่งที่ท่านพบจากการลูบผ้าขาวนั่นเอง
เมื่อท่านบรรลุพระอรหันต์ ท่านได้ปฏิสัมภิทาญาณชำนาญในการใช้มโนมยิทธิ ท่านจึงได้รับการยกย่องจากพระพุทธเจ้าให้เป็นผู้เป็นเอตทัคคะในด้านชำนาญในมโนมยิทธิ
พระจูฬปันถก เป็นตัวอย่างสำคัญที่แสดงให้เห็นว่า ปัญญาในการตรัสรู้ไม่เกี่ยวกับปัญญาในการจำเรียนรู้ทั่วไป (สัญญา) ปัญญาในการตรัสรู้คือภาวนามยปัญญา กล่าวคือความสามารถที่จะใช้ปัญญาแยบคายที่เกิดจากใช้ปัญญาภายในพิจารณารู้เห็นตามความเป็นจริงของโลกได้ด้วยตนเอง  การท่องจำหรือเรียนหนังสือไม่เก่งจึงไม่ใช่อุปสรรคในการตรัสรู้ธรรม
ประวัติ > ออกบวชเพราะพี่ชาย

พระจูฬปันถกะ เป็นน้องชายร่วมมารดาบิดาเดียวกันกับพระมหาปันถกเถระผู้สำเร็จเป็นพระอรหันต์ไปก่อนหน้า พระจูฬปันถกได้เห็นพี่ชายมีแต่ผู้คนเคารพกราบไหว้ ดูแล้วอยากเป็นบ้าง จึงถามพี่ชายทำอย่างไรถึงมีผู้คนเคารพกราบไหว้ แล้วน้องจะเป็นได้ไหม พี่ชายจึงให้ออกบวช จากนั้นพี่ชายก็ขออนุญาตจากธนเศรษฐีผู้เป็นคุณตา ซึ่งก็ได้รับอนุญาตด้วยความเต็มใจอย่างยิ่ง เพราะคุณตาก็เป็นผู้มีศรัทธาในพระพุทธศาสนาเป็นอย่างมากอยู่แล้ว
ประวัติ > ถูกไล่สึกโดยพี่ชาย

เมื่อท่านออกบวชพระพี่ชายของท่านได้สอนให้ท่องคาถาบทหนึ่งคือ
ปทุมํ ยถา โกกนุทํ สุคนฺธํ
ปาโต สิยา ผุลฺลมวีตคนฺธํ
องฺคีรสํ ปสฺส วิโรจมานํ
ตปนุตมาทิจฺจมิวนฺตลฺเข ฯ
คำแปล: ดอกปทุมชาติที่ชื่อว่าโกกนุท ขยายกลีบแย้มบานตั้งแต่เวลารุ่งอรุณยามเช้า กลิ่นเกษร
หอมระเหยไม่รู้จบเธอจงพินิจดูพระสักยมุนีอังคีรส ผู้มีพระรัศมีแผ่ไพโรจน์อยู่ ดุจดวงทิวากร
ส่องสว่างอยู่กลางนภากาศ ฉะนั้น
ปรากฏว่าเวลาผ่านไปถึง 4 เดือน ท่านก็ไม่สามารถท่องคาถาดังกล่าวที่มีเพียง 4 บรรทัดได้  เพราะท่านเป็นคนปัญญาทึบมาก (ท่านกล่าวถึงตนเองเมื่อภายหลังว่า "เมื่อก่อน ญาณคติเกิดแก่เราช้า") จากการผลของกรรมที่ท่านทำไว้ในอดีต ท่านจึงถูกพระพี่ชายของท่านไล่ออกจากสำนัก
ประวัติ > พระพุทธเจ้าโปรดพระจูฬปันถก-บรรลุอรหันต์

หลังจากท่านถูกพี่ชายไล่สึก ท่านมีความน้อยเนื้อต่ำใจมาก เพราะยังมีความอาลัยในผ้าเหลือง จึงไม่ยอมรับแม้กิจนิมนต์ที่หมอชีวกโกมารภัจจ์นิมนต์พระ 500 รูป เพื่อรับฉันภัตตาหารในวันรุ่งขึ้น ท่านได้ไปยืนร้องไห้อยู่ที่ใกล้ซุ้มประตูวัดชีวกัมพวัน  พอดีกับพระพุทธเจ้าเสด็จผ่านมาเห็น จึงทรงเข้าไปถาม เมื่อทรงทราบความจึงได้ตรัสว่า "ท่านบวชพระเพื่ออุทิศพระพี่ชายที่ไหน ท่านบวชเพื่ออุทิศให้เราต่างหาก ท่านมาอยู่กับเราดีกว่า" จากนั้นทรงลูบศีรษะและจับแขนพากลับเข้าวัดไปที่หน้าพระคันธกุฏี จากนั้นพระพุทธเจ้าได้ประทานผ้าเช็ดพระบาทสีขาวบริสุทธิ์ให้ท่านพร้อมกับสั่งให้ท่านลูบผ้านั้นไปเรื่อย ๆ พร้อมกับภาวนาว่า รโชหรณํ ๆ (แปลว่า ผ้าสำหรับเช็ดฝุ่น) ท่านลูบผ้าได้ไม่นาน ผ้าขาวนั้นก็หมองคล้ำลง ท่านจึงสติคิดได้ว่า "ผ้านี้แต่ก่อนก็ขาวบริสุทธิ์ แต่พอถูกลูบบ่อย ๆ ก็กลับดำ สรรพสิ่งมันช่างไม่ยั่งยืน" แล้วท่านจึงได้เจริญวิปัสสนากรรมฐานยกผ้าผืนนั้นขึ้นเปรียบเทียบกับอัตตภาพร่างกายเป็นอารมณ์ จนได้บรรลุเป็นพระอรหันต์ปฏิสัมภิทาในวันนั้นเอง
แต่บางตำนานกล่าวว่าพระพุทธเจ้าเล่าเรื่อง จูฬเศรษฐีชาดกให้พระจูฬปันถกเถระฟัง
ประวัติ > แสดงฤทธิ์-ได้รับยกย่องเป็นเอตทัคคะ

เช้าวันต่อมาพระภิกษุ 599 รูป พร้อมทั้งพระพุทธองค์เสด็จไปรับภัตตาหารที่บ้านหมอชีวกโกมารภัจจ์ พอหมอชีวกนำภัตเข้ามาถวายพระพุทธองค์ พระพุทธองค์ทรงปิดบาตรและตรัสว่า "ยังเหลืออีกรูปหนึ่งในวัด" หมอชีวกจึงใช้ให้คนไปนิมนต์ ปรากฏว่าคนนิมนต์เข้าไปวัดเห็นแต่พระสงฆ์นับพันที่พระจูฬปันถกเนรมิตด้วยฤทธิ์มโนมยิทธิขึ้นมา จึงกลับมา พระพุทธองค์จึงให้คนนิมนต์กลับไปบอกพระเหล่านั้นอีกว่า พระพุทธองค์เรียกพระจูฬปันถก เมื่อคนนิมนต์ไปที่วัดและเรียกเช่นนั้น ปรากฏว่าพระทุกรูปตอบว่าตนคือจูฬปันถกหมด คนนิมนต์จึงกลับมาอีก คราวนี้พระพุทธเจ้าจึงตรัสให้คอยสังเกตว่ารูปไหนพูดก่อน ให้คว้ามือรูปนั้นไว้ ปรากฏว่าคนนิมนต์กลับไปทำเช่นนั้น พอจับมือพระจูฬปันถกตัวจริง พระที่ถูกเนรมิตรก็หายไปหมด จึงเป็นที่รู้กันว่าพระจูฬปันถกได้กลายเป็นพระอรหันต์ผู้ทรงอภิญญาในครั้งนั้นเอง
ในวันนั้น พระพุทธองค์จึงทรงให้พระจูฬปันถกทำอนุโมทนาแก่หมอชีวก และด้วยเหตุดังกล่าวพระพุทธเจ้าจึงยกย่องให้พระจูฬปันถกเป็นเอตทัคคะในด้าน ผู้ชำนาญในมโนมยิทธิ
ท่านดำรงสังขารอยู่พอสมควรแก่กาลก็ได้ดับขันธปรินิพพาน
บุรพกรรม

พระจูฬปันถก ตั้งจิตปรารถนาไว้ตั้งแต่ครั้งพระพุทธเจ้าปทุมุตตระ ครั้งนั้นท่านเกิดเป็นน้องชายของกุฎุมพี ชาวเมืองหงสวดี (คือพระมหาปันถกในชาติปัจจุบัน) วันหนึ่งได้เข้าเฝ้าพระพุทธเจ้าพร้อมกับพี่ชายและพวกชาวเมืองเพื่อฟังธรรม เห็นพระพุทธเจ้าทรงตั้งพระสาวกรูปหนึ่งไว้ในตำแหน่งเอตทัคคะด้านชำนาญในเจโตวิมุติ และด้านชำนาญในมโนมยิทธิ (การใช้ฤทธิ์ทางใจ) แล้วปรารถนาจะได้เป็นเช่นพระสาวกรูปนั้นบ้าง
ท่านแสดงศรัทธาให้ปรากฏ ด้วยการถวายมหาทานแด่พระพุทธเจ้าและพระสาวกติดต่อกัน 7 วัน วันสุดท้ายได้กราบทูลพระพุทธเจ้าให้ทรงทราบถึงความปรารถนาของท่าน และได้รับพุทธพยากรณ์ว่าจักได้ออกบวชเป็นสาวกของพระพุทธเจ้าโคดมในอีก 100,000 กัปข้างหน้า จักได้บรรลุอรหัตผล พระพุทธเจ้าโคดมจักตั้งท่านไว้ในตำแหน่งเอตทัคคะด้านชำนาญในเจโตวิมุติ และชำนาญในมโนมยิทธิ
เมื่อท่านได้ฟังพระพุทธเจ้าตรัสพยากรณ์แล้วเกิดปีติโสมนัสเป็นอย่างยิ่ง ได้ทำบุญอื่น ๆ สนับสนุนอย่างต่อเนื่องตลอดชีวิต จากชาตินั้นบุญส่งผลให้เวียนว่ายตายเกิดในภพภูมิต่าง ๆ จนมาถึงพุทธุปบาทกาลของพระพุทธเจ้ากัสสปะ ในชาติที่พบพระพุทธเจ้ากัสสปะนั้น ท่านออกบวชเป็นสาวกของพระองค์ มีสติปัญญาดีมาก ทรงจำพระพุทธพจน์ไว้ได้มากและแม่นยำ คราวหนึ่งได้ฟังพระปัญญาทึบรูปหนึ่งสาธยายพระพุทธพจน์ผิด ๆ ถูก ๆ แล้วหัวเราะเยาะ จนพระรูปนั้นอายเลิกท่องจำพระพุทธพจน์อีกต่อไป จากชาตินั้นท่านเวียน ว่ายตายเกิดในภพภูมิต่าง ๆ
จนมาถึงสมัยของพระพุทธเจ้าพระองค์ปัจจุบัน ท่านเกิดมาเป็นน้องชายของพระมหาปันถก ตอนบวชใหม่ ๆ บาปกรรมที่เคยหัวเราะเยาะพระปัญญาทึบตามมาให้ผล โดยทำให้ท่านไม่ได้กัลยาณมิตรแนะนำการปฏิบัติธรรม จึงไม่สามารถท่องจำคาถาแม้เพียงบทเดียวได้ จนถูกพระมหาปันถกขับไล่ให้สึก แต่ต่อมาพระพุทธเจ้าทรงแนะนำให้เจริญกรรมฐาน จึงได้บรรลุอรหัตผล อาศัยเหตุที่ตั้งจิตปรารถนา มาแต่อดีตชาติ ประกอบกับเหตุการณ์ในปัจจุบันชาติ ที่เมื่อบรรลุอรหัตผลแล้วมีความชำนาญในการเข้าสมาธิ และชำนาญในการใช้ฤทธิ์ทางใจเนรมิตร่างกายท่านได้ตั้ง 1,000 ร่างในขณะจิตเดียว พระพุทธเจ้าจึงทรงตั้งท่านไว้ในตำแหน่งเอตทัคคะด้านชำนาญในการเข้าสมาธิ (เจโตวิมุติ) และชำนาญในการใช้มโนมยิทธิ
แหล่งข้อมูลอื่น

พระจูฬปันถกเถระ พระปัญญาทึบผู้แตกฉาน เก็บถาวร 2008-12-24 ที่ เวย์แบ็กแมชชีน. เว็บไซต์สหปฏิบัติ. เข้าถึงเมื่อ 5-6-52
| ด ค กเอตทัคบุคคล (ในศาสนาของพระโคตมพุทธเจ้า) |
| --- | --- | --- |
| ภิกษุ |  พระอัญญาโกณฑัญญะ  พระอุรุเวลกัสสปะ  พระสารีบุตร  พระมหาโมคคัลลานะ  พระปุณณมันตานีบุตร  พระกาฬุทายี  พระนันทะ  พระราหุล  พระอุบาลี  พระภัททิยกาฬิโคธาบุตร  พระอนุรุทธะ  พระอานนท์  พระโมฆราช  พระปิณโฑลภารทวาชะ  พระมหากัจจายนะ  พระสีวลี  พระโสณกุฏิกัณณะ  พระมหากัสสปะ  พระราธเถระ  พระลกุณฏกภัททิยเถระ  พระทัพพมัลลบุตร  พระพากุละ  พระวักกลิ  พระมหากัปปินะ  พระอุปเสนะ  พระขทิรวนิยเรวตะ  พระสุภูติ  พระพาหิยะ  พระวังคีสะ  พระโสณโกฬิวิสะ  พระโสภิตะ  พระนันทกะ  พระกังขาเรวตะ  พระมหาปันถกะ  พระจูฬปันถกะ  พระกุณฑธานะ  พระรัฐปาละ  พระกุมารกัสสปะ  พระมหาโกฏฐิตะ  พระสาคตะ  พระปิลินทวัจฉะ  |  |
| ภิกษุณี |  พระมหาปชาบดีโคตมีเถรี  พระเขมาเถรี  พระอุบลวรรณาเถรี  พระปฏาจาราเถรี  พระนันทาเถรี  พระธรรมทินนาเถรี  พระโสณาเถรี  พระสกุลาเถรี  พระภัททากุณฑลเกสาเถรี  พระภัททกาปิลานีเถรี  พระภัททากัจจานาเถรี  พระกีสาโคตมีเถรี  พระสิงคาลมาตาเถรี  |  |
| อุบาสก |  ตปุสสะ ภัลลิกะ  อนาถบิณฑิกเศรษฐี  จิตตคฤหบดี  หัตถกคฤหบดี  พระเจ้ามหานามะ  อุคคคฤหบดี  อุคคตคฤหบดี  สูรอัมพัฏฐอุบาสก  ชีวกโกมารภัจจ์  นกุลบิดาคฤหบดี  |  |
| อุบาสิกา |  นางสุชาดา  นางวิสาขา  นางขุชชุตตรา  นางสามาวดี  นางอุตตรานันทมารดา  พระนางสุปปวาสา  นางสุปปิยา  นางกาติยานี  นางกาฬีกุรรฆริกา  นางนกุลมารดาคหปตานี  |  |
| ดูเพิ่ม |  พระอสีติมหาสาวก  เอตทัคคะ  |  |
มาเรียม เกรย์ อัลคาลาลี่

| มาเรียม เกรย์ อัลคาลาลี่ |
| --- | --- |
ชื่อเกิด: มาเรียม เกรย์ อัลคาลาลี่
รู้จักในชื่อ: มาเรียม
เกิด: 21 กันยายน พ.ศ. 2525 (42 ปี)
ที่เกิด: กรุงเทพ ประเทศไทย
แนวเพลง: ป็อป, อาร์แอนด์บี, โซล
อาชีพ: นักร้อง
ช่วงปี: 2536 - ปัจจุบัน
ค่ายเพลง: เบเกอรี่ มิวสิก, เลิฟอีส

สมาชิก: บีไฟว์
มาเรียม เกรย์ อัลคาลาลี (Mariam Grey Alkalali) เป็นนักร้องชาวไทยเชื้อสายออสเตรเลีย เกิดเมื่อวันที่ 21 กันยายน พ.ศ. 2525 มีผลงานด้านร้องเพลงมาตั้งแต่ปี พ.ศ. 2536  ในปีพ.ศ. 2538 มาเรียมชนะเลิศถ้วยพระราชทานสมเด็จพระเทพรัตนราชสุดาสยามบรมราชกุมารี สาขาร้องประสานเสียง The St. John’s Choir
ปี 2539 มาเรียมเข้าวงการเพลงตอนอายุ 14 ปี ด้วยการร้องคอรัสให้กับศิลปินรุ่นพี่ค่ายเบเกอรี่มิวสิคและโดโจ ซิตี้อย่างคริสติน มารี นีเวล และโปรเจกต์เอช หลังจากที่เวิร์คช็อปแต่งเพลงกับบอย โกสิยพงษ์แล้ว มาเรียมก็ได้ร้องเพลงที่เธอแต่งให้บอย โกสิยพงษ์ได้ฟังและทำให้เธอได้มีโอกาสได้ร่วมโชว์บนเวที Concert Million Ways to Love ในฐานะหนึ่งในสมาชิกวงบีไฟว์ก่อนจะโด่งดังมีชื่อเสียงจากการเป็นนักร้องสมาชิกวงบีไฟว์ และออกอัลบั้มแรกของบีไฟว์เมื่อปี 2547 หลังจากนั้นมาเรียมก็มีผลงานเพลงเรื่อยมาทั้งซิงเกิล, เพลงประกอบละคร, และเพลงประกอบโฆษณา
ประวัติ

มาเรียมเธอจึงเริ่มต้นจากเป็นนักร้องประสานเสียงให้กับโรงเรียนสตรีเซนต์จอห์นตั้งแต่อยู่ชั้น ป.4 พร้อม ๆ กับเรียนเครื่องดนตรีหลากหลายประเภท ทั้งกีตาร์, กลอง, แซ็กโซโฟน, เปียโน ฯลฯ กระทั่งจบชั้นมัธยมศึกษาปีที่ 3 แล้วไปเรียนต่อระดับชั้นมัธยมศึกษาตอนปลายที่ออสเตรเลีย
มาเรียมเจอบอย โกสิยพงษ์ครั้งแรกที่ร้านดีเจสยาม โดยบอยมาแจกลายเซ็นเสร็จแล้วกำลังจะกลับแต่มาเรียมเพิ่งมาถึง มาเรียมเลยเป็นคนสุดท้ายที่บอยเซ็นให้ ต่อมาบอยประกาศจะสอนแต่งเพลงขึ้นเป็นครั้งแรก และมาเรียมก็ได้เป็น 1 ใน 5 ของนักเรียนที่บอยคัดเลือกจากการตอบคำถาม 14 ข้อ โดยมาเรียมมีอายุน้อยที่สุด (14 ปี) และเมื่อมีการถกกันในห้องเรียนเล็ก ๆ ถึงเนื้อเพลงที่เธอแต่งขึ้น เธอก็ร้องให้ฟัง และทำให้บอยเห็นความสามารถในการร้องเพลงของมาเรียม และเรียกให้มาเรียมไปร้องคอรัสให้ จนกลายเป็นนักร้องสมาชิกวงบีไฟว์ในเวลาต่อมา
การศึกษา

สำเร็จการศึกษาระดับมัธยมศึกษาตอนต้นจากโรงเรียนสตรีเซนต์จอห์น กรุงเทพมหานคร
สำเร็จการศึกษาระดับมัธยมศึกษาตอนปลายจากโรงเรียนวิคตอเรียนคอลเลจออฟอาร์ท ประเทศออสเตรเลีย Victorian College of the Arts Secondary School
สำเร็จการศึกษาระดับปริญญาตรีดุริยางคศาสตรบัณฑิต สาขาดนตรีแจ๊ส จากสหวิทยาลัยการดนตรีแคนเบอร์รา ของมหาวิทยาลัยแห่งชาติออสเตรเลีย Canberra School of Music, Australian National University's School of Music, Bachelor of Music (B.M.), Jazz
พ.ศ. 2536 - พ.ศ. 2542

พ.ศ. 2536
Dreamworld version ภาษาอังกฤษ
Masquerade @ Siam City Hotel
S&P The Fairly tales
พ.ศ. 2537
งาน Day & Night ของ นักศึกษาปริญญาโท มศว ประสานมิตร (ได้รับเชิญไปเป็นนักร้องประสานเสียง)
งาน Voice of life โรงละครกรุงเทพ
พ.ศ. 2538
ชนะเลิศถ้วยพระราชทานของสมเด็จพระเทพรัตนราชสุดาสยามบรมราชกุมารี สาขาร้องประสานเสียง The St. John’s Choir
ร้องคอรัสในอัลบั้ม Kristin Again ให้คริสติน มารี นีเวล ศิลปินค่ายเบเกอรี่มิวสิค
พ.ศ. 2539
เป็นสมาชิก Branch of Bakery #1
งาน Lights of Life ที่โรงละครกรุงเทพ
พ.ศ. 2540
ร้องคอรัสในอัลบั้ม Project H ของวงเอช (H) ศิลปินกลุ่มหญิง 3 คน จากค่ายโดโจซิตี้ สังกัดย่อยของเบเกอรี่มิวสิก
พ.ศ. 2541
ร้องคอรัสในอัลบั้ม H2oh! ของวงเอช (H) ศิลปินกลุ่มหญิง 3 คน จากค่ายโดโจซิตี้ สังกัดย่อยของเบเกอรี่มิวสิก
พ.ศ. 2542: ร่วมแสดงในคอนเสิร์ต Million Way To Love
ร่วมแสดงในคอนเสิร์ต Million Way To Love ของบอย โกสิยพงษ์ ในฐานะหนึ่งในสมาชิกวง B5 เป็นคอนเสิร์ตใหญ่ของบอย โกสิยพงษ์ ในช่วงที่ออกอัลบั้มชุด 'Million Way To Love Part I' ที่อิมแพคอารีน่า เมืองทองธานี ซึ่งบัตรของทั้งสองรอบถูกจัดจำหน่ายหมดอย่างรวดเร็ว
​​วงบีไฟว์ (พ.ศ. 2545) > ที่มา

​บี​ไฟว์ (อังกฤษ: B5) ​เป็นชื่อของโปรเจกต์พิเศษที่ตั้งขึ้นโดยบอย โกสิยพงษ์ ระหว่าง พ.ศ. 2545 - 2547 สมาชิกวง 5 คนที่ประกอบด้วยศิลปินเลือดใหม่ของเบเกอรี่มิวสิก ในขณะนั้นเพื่อทำอัลบั้มพิเศษเป็นการแนะนำตัว​ก่อนแต่ละคนจะแยกย้ายกันไปออกอัลบั้มเดี่ยวต่อไป​ ออกอัลบั้มแรกคือชุด Event ซึ่งเป็นการนำเพลงต่าง ๆ ของเบเกอรี่มิวสิคมาเรียบเรียงใหม่ในสไตล์ของบีไฟว์ เช่น บางสิ่ง (โมเดิร์นด็อก), ที่ว่าง (พอส), ดาว (คริสติน), คนไม่พิเศษ (นาเดีย), และเพลง อีกที ที่แต่งเนื้อร้องใหม่ โดยใช้ทำนองของเพลง Who What When Where Way (บอย โกสิยพงษ์) เป็นอัลบั้มที่ได้รับการตอบรับที่ดีพอสมควร
​​วงบีไฟว์ (พ.ศ. 2545) > สมาชิกของวง​บีไฟว์

​ประกอบด้วย​
มาเรียม อัลคาลาลี่ นักร้องหญิงคนเดียวของวง​
เบน ชลาทิศ ตันติวุฒิ ออกอัลบั้มเดี่ยวกับ​เบเกอรี่มิวสิก​
​โต๋ ศักดิ์สิทธิ์ เวชสุภาพร ออกอัลบั้มเดี่ยวกับเบเกอรี่มิวสิก
​อุทัย นิรัติกุลชัย​ ปัจจุบันคือ อุทัย ปุญญมันต์ ออกอัลบั้มเดี่ยวกับ​เบเกอรี่มิวสิก​
​คิว สุวีระ บุญรอด นักร้องนำวงฟลัวร์ สังกัดเบเกอรี่มิวสิก​
​​วงบีไฟว์ (พ.ศ. 2545) > ​ผลงานของบี​ไฟว์

​อัลบั้ม​ "Event" สังกัด​เบเกอรี่มิวสิก​ เป็นการนำเพลงต่าง ๆ ของเบเกอรี่มิวสิค มาเรียบเรียงใหม่ในสไตล์ของ “B5”
​อัลบั้ม​บันทึกการแสดงคอนเสิร์ต​ "Event The Concert" ในสังกัดเบเกอรี่มิวสิก​
​ดีวีดี​/​วีซีดี​บันทึกการแสดงคอนเสิร์ต ​"Event The Concert" ในสังกัดเบเกอรี่​มิวสิก​
พ.ศ. 2547 - ปัจจุบัน ​ > พ.ศ. 2547: ร้องเพลงประกอบโฆษณา

มาเรียมร้องเพลง Together ประกอบโฆษณาไอศกรีม Walls
พ.ศ. 2547 - ปัจจุบัน ​ > พ.ศ. 2549: ร่วมร้องในอัลบั้ม Rhythm & Boyd 11

มาเรียมได้ร่วมเป็นศิลปินหญิงคนเดียวใน 11 คน ที่บอย โกสิยพงษ์เลือกออกอัลบั้ม Rhythm & Boyd 11 โดยได้ร้องเพลง"สีเทา" และเพลง"กิเลส ตัณหา" พร้อมกับขึ้นคอนเสิร์ต Rhythm & Boyd Alumni ที่สนามกีฬาจุฬาลงกรณ์มหาวิทยาลัย
พ.ศ. 2547 - ปัจจุบัน ​ > พ.ศ. 2551: ร่วมร้องในอัลบั้ม LOVE TALKS

อัลบั้ม LOVE TALKS เป็นโปรเจกต์พิเศษเกี่ยวกับเพลงร่วมสมัย ของ วิชัย สินประยูร ในแนวดนตรีป๊อบ, โซล, และอะคูสติก ที่ถ่ายทอดโดย
3 ศิลปิน คือ มาเรียม อัลคาลาลี่, อภิวัชร์ เอื้อถาวรสุข, ภพธร สุนทรญาณกิจ, และนักร้องรับเชิญ ศุภวัฒน์ พีรานนท์
 โดย วิชัย สินประยูรเจ้าของโปรเจกต์กล่าวว่ามาเรียมคือตัวแทนของความรักแบบสีแดง คือแนว R&B เพราะบุคลิกและน้ำเสียงของมาเรียมถ่ายทอดอารมณ์ได้ดี อารมณ์ดี มีความมั่นใจในตัวเอง พูดจาตรงไปตรงมาไม่มีอ้อมค้อม ถึงลูกถึงคน รักก็บอกว่ารักอย่างเพลง I Want You to Know หรือโดนทิ้งก็ถามกันตรง ๆ อย่างเพลง Last Time
พ.ศ. 2547 - ปัจจุบัน ​ > พ.ศ. 2562: เข้าแข่งขันในรายการ The Mask Line Thai

มาเรียมเข้าแข่งขันในรายการ The Mask Line Thai ภายใต้ หน้ากากจอกแหน ในกรุ๊ปไม้จัตวา โดยเพลงที่ใช้แข่งขันในแต่ละรอบมีดังนี้
| รอบการแข่งขัน | เพลงที่ใช้ในการแข่งขัน | ศิลปินต้นฉบับ | แข่งขันกับ | ผลการแข่งขัน |
| --- | --- | --- | --- | --- |
| First Round | คืนจันทร์ | โลโซ | หน้ากากกอไผ่ และ หน้ากากตะกร้อ | ผ่านเข้ารอบ Semi-Final Group |
| Semi-Final Group | ไม่อยู่ในชีวิตแต่อยู่ในหัวใจ | ลุลา | หน้ากากกอไผ่, หน้ากากกะลา และ หน้ากากใบตอง | ผ่านเข้ารอบ Final Group |
| Final Group | มายฮาร์ตวิลโกออน + ให้ใจฉันไปกับเธอ | เซลีน ดิออน และ นิตยา บุญสูงเนิน | หน้ากากกอไผ่ | เป็นแชมป์ประจำกรุ๊ปไม้จัตวาและผ่านเข้ารอบ Champ VS Champ Round 1 |
| Champ VS Champ Round 1 | พี่ชายที่แสนดี | รวิวรรณ จินดา | หน้ากากแมวโกนจา, หน้ากากมโนราห์ และ หน้ากากตุ๊กตุ๊ก | ผ่านเข้ารอบ Champ VS Champ Round 2 |
| Champ VS Champ Round 2 | แสงจันทร์ | มาลีฮวนน่า | หน้ากากมโนราห์ และ หน้ากากตุ๊กตุ๊ก | ได้รับคะแนนโหวตน้อยที่สุดและได้เปิดหน้ากาก ในรอบการแสดงสด ณ วันที่ 21 กุมภาพันธ์ พ.ศ. 2562 |
พ.ศ. 2547 - ปัจจุบัน ​ > พ.ศ. 2562: เข้าแข่งขันในรายการ Melody to Masterpiece สงครามทำเพลง

มาเรียมเข้าร่วมเป็นส่วนหนึ่งในรายการ Melody to Masterpiece สงครามทำเพลง ซึ่งรูปแบบรายการจะนำเรื่องราวจากชีวิตจริงของแขกรับเชิญแต่ละสัปดาห์มาเป็นแรงบันดาลใจในการทำเพลง ซึ่งเพลงที่มาเรียมมีส่วนร่วมได้ขับร้องมีดังนี้
| แขกรับเชิญที่เป็นเป็นแรงบันดาลใจ | ชื่อเพลง | ค่ายเพลงที่ได้ร่วมงาน | หมายเหตุ |
| --- | --- | --- | --- |
| วรรณสิงห์ ประเสริฐกุล | เพลงถึงดาว | Muzik Move | ร้องร่วมกับ ชาติ สุชาติ |
| มารีญา พูลเลิศลาภ | เสี้ยวนาที | I AM |  |
คอนเสิร์ต > คอนเสิร์ต "B5/Event The Concert"

ในเดือนมีนาคม พ.ศ. 2547 B5 มีคอนเสิร์ตครั้งแรก ที่บีอีซีเทโร ฮอล ในชื่อ "B5 / Event The Concert" เป็นคอนเสิร์ตเพื่อฉลอง 10 ปีเบเกอรี่มิวสิค โดยมีแขกรับเชิญอย่างเกียรติศักดิ์ อุดมนาค ที่ออกมาเป่าแซกโซโฟนได้อย่างไพเราะและร่วมร้องเพลงกับมาเรียม ในเพลง "เก็บดาว" และเพลง "ห่างไกลเหลือเกิน" ที่เกียรติศักดิ์แสดงฝีมือเล่นคีย์บอร์ดและร้องเพลงกันแบบเดี่ยว ๆ ต่อมาในช่วงเด่นของคอนเสิร์ต B5 ร้องเมดเลย์แร็พ "แร็พมือซ้าย", "รักเธอไม่มีหมด", และ "อ้วน" ก่อนที่เบนจะมาเมดเลย์ต่อในเพลง "คนข้างล่าง" ตามด้วย "เปิด", "คะแนนแห่งชีวิต", และ "ผมมีแฟนแล้ว" เพลงใหม่ในอัลบั้มเดี่ยวของเบน ต่อมาในแบบลูกทุ่ง เค้กร้องเพลง "ขอเป็นพระเอก" และ "ติงนัง" ตามด้วยมาเรียมในเพลงสากล "Turn Me On" และโต๋ในเพลง "คนไม่พิเศษ" ที่ได้เพื่อน ๆ B5 มาช่วยกันร้อง และคิวมาร้องเพลง "ปล่อยไปตามหัวใจ" โดยมีแขกรับเชิญเป็นเพื่อน ๆ วงฟลัวร์
ต่อมา มาเรียมและเบน ชลาทิศออกมาร้องเพลงคู่กันในเพลง "รักคุณเข้าแล้ว" และเพื่อน ๆ B5 มาร่วมร้องเพลง "อยากจะขอ" โดยมาเรียม และ "แค่เธอก็พอ" โดยเค้ก ต่อมาเป็นเพลง "ตัดสินใจ" เพลงสำคัญของ B5 เพราะเป็นเพลงที่ถูกร้องในคอนเสิร์ตของบอย โกสิยพงษ์ ซึ่งนับว่าเป็นเพลงเปิดตัวที่ทำให้หลายคนรู้จัก B5 ร้องโดย 3 หนุ่ม คิว, เค้ก, และเบน ทั้ง 5 สมาชิก B5 ยังได้ร่วมกันร้องเพลง "ที่ว่าง" ก่อนจะถึงเพลงสุดท้ายของคอนเสิร์ตคือ เมดเลย์ "เคียงเธอ" และ "ก่อน" ที่ได้ "บอย โกสิยพงษ์" "นภ พรชำนิ" ฯลฯ ขึ้นมาร้องเพลงร่วมกัน และได้รับเกียรติจาก "ป๊อด โมเดิร์นด็อก" ร้องในท่อน "... เหลือเกิน" ปิดท้ายเพลง "ก่อน" อีกด้วย คอนเสิร์ตนี้ได้รับการตอบรับเป็นอย่างดีและมีการออกดีวีดีคอนเสิร์ตเพื่อเป็นการขอบคุณแฟนเพลง
คอนเสิร์ต > คอนเสิร์ต “LOVEiS Special DOJO-B5 Super ติ่ง Home Coming Live Concert”

จัดเมื่อ 29 ธันวาคม 2557 เป็นคอนเสิร์ตความยาวกว่า 4 ชั่วโมง จัดที่อิมแพค อารีน่า เมืองทองธานี เป็นการรวมตัวกันครั้งแรกในรอบ 10 ปี ของกลุ่มศิลปินจากค่ายโดโจซิตี้ ได้แก่ ไทรอัมพ์ คิงดอม, นีส, เอช, มิสเตอร์ ซิสเตอร์ และ ออย ช็อคกิ้งพิ้งค์  รวมถึงศิลปินวง “บี ไฟว์” ได้ก่ เบน ชลาทิศ, คิว สุวีระ, เค้ก อุทัย, โต๋ ศักดิ์สิทธิ์, และ มาเรียม
คอนเสิร์ต > คอนเสิร์ต “B2M Live show”

วันศุกร์ที่ 27 พฤศจิกายน 2558 มาเรียมแสดงคอนเสิร์ตพิเศษ B2M Live Show ร่วมกับโดยเบน ชลาทิศ จัดโดยโรงแรมอมารี วอเตอร์เกท กรุงเทพฯ โดยนำเพลงดังมาร้องอย่าง ฤดูที่แตกต่าง, ยื้อ, ความจริงในใจ, หยุด, ลมหายใจ, และที่ว่าง
คอนเสิร์ต > คอนเสิร์ต​ "4 โพดำ Oh My God"

จัดเมื่อวันที่ 26-27 มกราคม 2562 มาเรียมเป็นนักร้องรับเชิญ​ร่วมกับ เบน ชลาทิศ, คิว สุวีระ, และเค้ก อุทัย ในนาม 4 โพแดง มาเรียมเปิดตัวพร้อมกับ 4 โพแดงในเพลง "บัลลังก์เมฆ" ร้องคู่กับกัน นภัทร ในเพลง "โลกแห่งความฝัน" และร้องกับ 4 โพดำ และ 4 โพแดงในเพลง "ตะกายดาว"
ผลงานเพลง > เพลงในอัลบั้ม Event

ผลงานของบี​ไฟว์
บางสิ่ง
รักคุณเข้าแล้ว
อยากจะขอ
ที่ว่าง
ตัดสินใจ
ดาว
คืนนี้ขอหอม
คนไม่พิเศษ
ขอให้ผม
ปล่อยไปตามหัวใจ
แค่เธอก็พอ
อีกที